stanford-oval/wikipedia huggingface dataset:
שליטי היקום: הגילוי

| --- | --- |

כרזת הסדרה
 מבוסס על:  "הי-מן ושליטי היקום" מאת לו שיימר
 סוגה:  פנטזיה, פעולה והרפתקאות
 יוצרים:  קווין סמית' 
 כותבים:  Marc Bernardin, Eric Carrasco, קווין סמית' 
 מדבבים:  כריס ווד מארק המיל שרה מישל גלר לנה הידי ליאם קנינגהם דידריק באדר אליסיה סילברסטון
 ארץ מקור:  ארצות הברית 
 שפות:  אנגלית 
 מספר עונות:  2
 מספר פרקים:  10
 הפקה
 מפיקים בפועל:  קווין סמית' 
 חברת הפקה:  מאטל, Powerhouse Animation Studios 
 הפצה:  נטפליקס 
 שידור
 רשת שידור:  נטפליקס 
 תקופת שידור מקורית:  23 ביולי 2021 – 23 בנובמבר 2021 
 קישורים חיצוניים
 אתר רשמי
 דף התוכנית ב-IMDb
 
שליטי היקום: הגילוי (באנגלית: Masters of the Universe: Revelation) היא סדרת טלוויזיה מונפשת אמריקאית, שנוצרה על ידי קווין סמית' עבור שירות הזרמת המדיה נטפליקס.
הסדרה יצאה בשני חלקים, כאשר החלק הראשון עלה לשידור ב-23 ביולי 2021 והשני ב-23 בנובמבר 2021.
עלילה

עלילת הסדרה ממשיכה את קשתות העלילה סדרת הטלוויזיה המקורית ושל העיבוד הקולנועי שהופק בשנת 1983.
הסדרה נפתחת בעוד ניסיון של סקלטור הרשע לחדור לטירת גולגולת (Castle Grayskull) על מנת להשיג את מקור הכוח הטמון בה. הנסיך אדם, שחוגג את מינויה של טילה למפקדת המשמר המלכותי, משתנה להי-מן ואץ לטירת גולגולת כדי לעצור את סקלטור. במהלך הקרב הי-מן נאלץ להקריב את עצמו על מנת למנוע מסקלטור להשתלט על הכוח, ובתוך כך כל הקסם עוזב את איטרניה. המלך רנדור וטילה, מגלים שאדם ואיש-שריון הסתירו מהם את זהותו הסודית של אדם, מגיבים בזעם: המלך רנדור מגרש את איש-שריון וטילה נוטשת אותם בזעם לטובת חיים כשכירת חרב המחפשת אחר אוצרות.
עלילה > החלק הראשון

שנים אחרי, איטרניה גוועת בגלל העלמות הקסם, והקוסמת מאחדת בין טילה למכשפה אוויל-לין במסע על מנת לחשל מחדש את חרב העוצמה ולהחזיר את הקסם לאיטרניה. למסע מצטרפים אורקו, רובוטו, ביסט-מן ואנדרה, שותפתה של טילה. במהלך המסע, איש-שריון מחלץ אותם מידי מר-מן וחייליו, וטילה מתפייסת איתו.
במהלך המסע הם יורדים לסאבטרניה (ממלכת השאול של איטרניה) ומתמודדים עם הפחדים שלהם, כאשר טילה נאבקת מול "פחד-זוהר" (Scare-Glow). היא מתגברת על פחדיה ומשיגה חצי אחד מתוך חרב העוצמה. אורקו ואוויל-לין מתקרבים זה לזה כאשר הם מבקרים בחיזיון של טרולה (מקום מוצאו של אורקו) ואוויל-לין מגלה אמפתיה לסיפורו של אורקו כמכשף כושל. אורקו מגלה את כוחו האמיתי ומקריב את עצמו על מנת לעצור את פחד-זוהר ולאפשר לבני החבורה לברוח לפרטרניה, גן העדן של איטרניה.
בפרטרניה הם פוגשים את הנסיך אדם וגיבורי העבר. אדם נותן להם את החצי השני של חרב העוצמה ורובוטו מקריב את עצמו בחישול שני החצאים לחרב אחת. החבורה, יחד עם אדם, חוזרים עם חרב העוצמה לאיטרניה, ואחרי שאדם מחזיר את הקסם לאיטרניה, סקלטור – ששרד בתוך מטה הקסמים של אוויל-לין – דוקר את אדם מאחורה, גונב את חרב העוצמה ולוקח את הכוח לעצמו.
עלילה > החלק השני

איש-שריון והקוסמת מצליחים למנוע מסקלטור החזק להרוג את אדם וטילה, כאשר הם משגרים אותם לארמון המלך. סקלטור הורג את הקוסמת וכולא את איש-שריון, ואז יוצא לרדוף אחרי אדם וטילה וחבריהם, לא לפני שהוא ממנה את אוויל-לין לקוסמת החדשה של טירת גולגולת. בארמון המלך טילה מרפאת את הפצע הקשה של אדם באמצעות כוחות קסם. סקלטור מגיע ובאמצעות צבא של זומבים תוקף את אדם וטילה. אדם מצליח לזמן את הכוח גם בלי חרב העוצמה והופך לענק זועם וחסר שליטה שמצליח להדוף את סקלטור אך גם גורם נזק רב לעיר. לבסוף, טילה משגרת את עצמה ואותו להרים המיסטיים, הרחק מסקלטור. אדם הענק ממשיך להשתולל ומגיע עד למחנה הפליטים של המלך רנדור, שם אביו, מצליח להרגיע אותו ולהפוך אותו בחזרה לאדם. הוא מודה לטילה ולחברתה אנדרה שהחזירו לו את בנו.
בינתיים בטירת גולגולת סקלטור נעשה תאב עוצמה ומגלה שבקרוב הייקום ייתיישר בנקודה שבה הכוח ישפיע על כולו. במקביל, הוא מתנהג באכזריות לאוויל-לין בניסיון להבין כיצד אדם זימן את הכוח בלי החרב שלו. איש-שריון מצליח לתמרן את אוויל-לין לבגוד סקלטור, לפתות אותו ואז לגנוב ממנו את הכוח - דבר שהופך אותה למכשפה החזקה ביותר ביקום. כאשר היא מביטה אל חיזיון הכוח היא רואה שהיקום הוא כאוטי, מלא סבל וחסר משמעות, ומחליטה לנצל את רגע ההתיישרות כדי להשמיד את כולו.
במחנה המלך, אדם, טילה והמלך רנדור מתכננים מתקפת נגד. אדם מגלה לטילה, שהבינה בעצמה, שהיא הבת של הקוסמת ושגם לה יש יכולות קסומות. הם משכנעים אותה לזמן באופן טלפתי קסום את כל בני איטרניה לקרב אחרון על טירת גולגולת. למאמץ מצטרף גם סקלטור שנבגד על ידי אוויל-לין וכורת ברית זמנית עם אדם, טילה, אנדרה וחבריהם. הם משגרים מתקפה על טירת גולגולת, ובזמן שאדם וסקלטור מסיחים את דעתה של אוויל-לין, טילה ואנדרה מתגנבות למרתפי הטירה במטרה שטילה תיכנס לבריכת הכוח הקסומה ותהפוך לקוסמת החדשה של טירת גולגולת. איש-שריון, שנמלט מכלאו, מציל אותן מעוזריה של אוויל-לין ששומרים על המרתפים.
בזמן שטילה נכנסת לבריכה הקסומה, נראה שמצבם של הגיבורים לא טוב. אדם וסקלטור לא מצליחים לעצור את אוויל-לין, שקרובה להשמידם, ובחוץ - צבא האלמתים שהקימה אוויל-לין כאשר זימנה את כל המתים מסאבטרניה, מתחיל לתת את אותותיו בצבא איטרניה, ופחד-זוהר קרוב להרוג את המלך רנדור. אורקו, שנהרג בסאבטרניה כאשר הדף שם את פחד-זוהר, חזר לחיים בעקבות כך, ומתגלה כמכשף חזק במיוחד. הוא מציל את המלך רנדור מפני פחד-זוהר ומצליח לקחת מאוויל-לין את חרב העוצמה ולתת אותה לאדם, שהופך שוב להי-מן. בינתיים, טילה נהפכת לקוסמת החדשה ולוקחת את אוויל-לין למאבק קוסמי.
הי-מן עוזר לצבא איטרניה להביס את כוחות האופל ונבגד על ידי סקלטור שתוקף אותו. הי-מן מביס את סקלטור ומגלה אותו להר-הנחש. בינתיים, טילה מצליחה לגבור על אוויל-לין ומראה לה שהיקום הוא לא רק סבל חסר משמעות אלא גם יופי, אהבה וחיים. אוויל-לין נכנעת ומוותרת על הכוח. אורקו משכנע אותה שהיא השתנתה לטובה והיא מונעת ממנו לשוב לסאבטרניה אחרי שטילה מגרשת לשם את כל אלו שקמו לתחייה.
בסצנת הסיום, הטובים חוגגים את הניצחון בארמונו של המלך רנדור. המלך רנדור ואיש-שריון מכתירים את אנדרה לאבירת-חיל וטילה ואדם מתקרבים זה לזה, וטילה אומרת שהיא עדיין צריכה אותו בתור האלוף של טירת גולגולת.
בסצנה שלאחר הסיום, סקלטור חוזר להר-הנחש ומגלה שהוא נהפך למקום פולחן עבור "לוח-האם" (Motherboard). כאשר הוא מנסה להשמיד אותו היא משתלטת עליו ומספחת אותו אליה, ואז מופיע סמל השבט The Horde שבראשו עומד הורדק הרשע, אויבה העיקרי של שי-רה.
צוות המדבבים

כריס ווד – אדם/הי-מן
מארק המיל – סקלטור
שרה מישל גלר – טילה
ליאם קנינגהאם – איש-שריון/אביר-חיל/דאנקן
לנה הידי – אוויל-לין
דידריק באדר – המלך רנדור
באדר מדבב גם את דמותו של טראפ ג'ו
אלישיה סילברסטון – המלכה מרלנה
סטיבן רוט – קריינג'ר/באטל קאט (חתול קרב)
גריפין ניומן – אורקו
סוזן אייזנברג – קוסמת הטירה גרייסקול
קווין מייקל ריצ'רדסון – ביסט-מן
קווין קונרוי – מר-מן
הנרי רולינס – טרי קלופס
ג'ייסון מיוז – סטינקור
אלן אופנהיימר – מוס-מן
ג'סטין לונג – רובוטו
טוני טוד – סקייר גלואו (פחד-זוהר)
פיל למאר – הי-רו
קרי סאמר – הכוהנת
הארלי קווין סמית – אילנה
טיפאני סמית – אנדרה
הפקה > פיתוח

בכנס השנתי של פאוור-קון שנערך בשנת 2019, קווין סמית' חשף שהוא יפיק סדרה מונפשת שתבוסס על הסדרה "הי-מן ואדוני היקום" עבור נטפליקס. כמו כן, נחשף כי בנוסף להיותו מפיק הסדרה בפועל, סמית' יהיה אמון על כתיבת התסריט לצדם של התסריטאים אריק קרסקו, טים שרידן, דיה מישרא ומארק ברנרדין.
הפקה > ליהוק

ב-14 בפברואר 2020, אושר רשמית צוות המדבבים של הסדרה, שכולל בין היתר את כריס ווד, מארק המיל, שרה מישל גלר, לנה הידי, אלישיה סילברסטון, קווין קונרוי וטוני טוד.
הפקה > אנימציה

עם חשיפת פיתוחה והפקתה של הסדרה, נחשף כי אולפני האנימציה "פאוורהאוס" יספקו את שירותיהם עבור הנפשת הסדרה.
הפקה > מוזיקה

המלחין בר מק'קרירי הלחין את הפסקול לסדרה.
הפצה > שיווק

ב-13 במאי 2021, מגזין "אנטרטיינמנט ויקלי" הוציא מבט ראשון על הסדרה, יחד עם אישור רשמי לתאריך עליית הסדרה לשידור. באותו יום, נחשף גם כי נטפליקס תשווק ליין של בובות אקשן בהשראת הסדרה.
הפצה > שידור

הסדרה עתידה לעלות בשני חלקים, 5 פרקים כל אחד, כאשר החלק הראשון, שכלל את חמשת הפרקים הראשונים, עלה לשידור ב-23 ביולי 2021. החלק השני, שכלל את חמשת הפרקים האחרונים, עלה לשידור בסוף 2021.
בינואר 2024 עלתה לנטפליקס סדרת ההמשך: "שליטי היקום: מהפכה" - מיני-סדרה בת 5 פרקים, בה הי-מן וטילה נלחמים נגד סקלטור המחוזק על ידי לוח-האם והשבט של הורדק הרשע.
הערות שוליים

1 2 3  "'Masters of the Universe: Revelation' unleashes the powah! with first look at Kevin Smith's series". EW.com. Retrieved 2021-05-13.
1 2 3 4  "Kevin Smith Announces Anime 'He-Man' Series for Netflix". Variety. August 18, 2019. Retrieved February 15, 2020.
↑  "Kevin Smith Announces New 'Masters of the Universe' Netflix Limited Series". The Wrap. August 19, 2019. Retrieved February 15, 2020.
↑  Petski, Denise; Petski, Denise (2020-02-14). "'Masters Of The Universe: Revelation': Mark Hamill, Lena Headey, Chris Wood, Sarah Michelle Gellar Among Voice Cast For Netflix Anime Series". Deadline. Retrieved 2020-06-21.
↑  "Netflix's Masters of the Universe Anime Debuts Score with Kevin Smith". Anime. Retrieved 2021-02-08.
↑  "New MASTERS OF THE UNIVERSE Series and Toy Images Are Here". Nerdist. Retrieved 2021-05-13.
↑  "Kevin Smith Says His Masters of the Universe Series is Still on Track Despite Coronavirus". Anime. Retrieved 2020-06-21.
הצופה (סדרת טלוויזיה)

| --- | --- |
כרזת הסדרה בנטפליקס
כרזת הסדרה בנטפליקס
 סוגה:  מותחן אימה
 יוצרים:  ראיין מרפי איאן ברנן
 שחקנים:  נעמי ווטס בובי קנאבלי ג'ניפר קולידג' מרגו מרטינדייל ריצ'רד קינד מיה פארו הנרי האנטר הול
 ארץ מקור:  ארצות הברית ארצות הברית
 שפות:  אנגלית
 מספר עונות:  1 
 מספר פרקים:  7 
 הפקה
 אורך פרק:  44–52 דקות
 שידור
 רשת שידור:  נטפליקס
 תקופת שידור מקורית:  13 באוקטובר 2022 – הווה
 קישורים חיצוניים
 דף התוכנית ב-IMDb
 
הצופה (באנגלית: The Watcher) היא סדרת טלוויזיה אמריקאית מסוג מותחן שנוצרה על ידי ראיין מרפי ואיאן ברנן עבור נטפליקס. הסדרה עוקבת אחר סיפורו של זוג נשוי, שלאחר שעברו לבית חלומותיהם בווסטפילד (אנ'), ניו ג'רזי, מוטרדים על ידי מכתבים חתומים בידי סטוקר המכנה את עצמו בשם "הצופה" (The Watcher). הבכורה הייתה ב-13 באוקטובר 2022. הסדרה מבוססת ברפרוף על סיפור אמיתי שמפורט בכתבה משנת 2018 שנכתבה על ידי ריבס וידמן במגזין ניו יורק.
השיר Hopelessly Devoted to You של אוליביה ניוטון-ג'ון מהסרט "גריז" (1978) הופיע בסדרה ובקדימונים.
בנובמבר 2022 נטפליקס הודיעה שהסדרה תחודש לעונה שנייה.
שחקנים ודמויות

נעמי ווטס בתור נורה ברנוק
בובי קנאבלי בתור דין ברנוק
איזבל גרוויט בתור אלי ברנוק
לוק דייוויד בלום בתור קרטר ברנוק
ג'ניפר קולידג' בתור קארן קלהון
מרגו מרטינדייל בתור מורין / מו
ריצ'רד קיינד בתור מיץ'
מיה פארו בתור פרל ווינסלו
טרי קיני בתור ג'ספר ווינסלו
כריסטופר מקדונלד בתור הבלש רורק צ'מברלנד
נומה דומז'וני בתפקיד תיאודורה בירץ'
ג'ו מנטלו בתור ויליאם "ביל" וובסטר / ג'ון גראף
הנרי האנטר הול בתור דקוטה
פרסים ומועמדויות

| שנה | פרס | קטגוריה | מועמד(ים) | תוצאה | מקור |
| --- | --- | --- | --- | --- | --- |
| 2024 | פרס אמי האמנותי | התלבושות העכשוויות הטובות ביותר לסדרת אנתולוגיה או סרט | לו אייריך, רודי מאנס, קתרין קראבטרי וזאקיה דניס | מועמדות |  |
הערות שוליים

↑  Nolfi, Joey (14 בספטמבר 2021). "Naomi Watts teases her return to horror in 'freaky' Ryan Murphy 'Watcher' series". Entertainment Weekly. נבדק ב-27 בינואר 2022. {{cite web}}:  (עזרה)
1 2  Wiedeman, Reeves (11 באוקטובר 2022) [November 12, 2018]. "The Haunting of a Dream House". The Cut. ארכיון מ-13 באוקטובר 2022. נבדק ב-14 באוקטובר 2022. {{cite web}}:  (עזרה)
↑  Fleming, Mike Jr. (5 בדצמבר 2018). "Netflix Wins Heated Auction For Film Rights To Dream House Nightmare Tale 'The Watcher'". Deadline Hollywood. נבדק ב-27 בינואר 2022. {{cite web}}:  (עזרה)
1 2  Rice, Lynette (24 בספטמבר 2022). "'The Watcher': Netflix Unveils Trailer & Debut Date For Ryan Murphy's Latest Scarefest". Deadline Hollywood. נבדק ב-24 בספטמבר 2022. {{cite web}}:  (עזרה)
↑  Klein Felt, The Watcher Season 2: Release, Cast, and Everything We Know, The Direct, ‏2023-11-11 (באנגלית)
↑  Tom Smyth, All the Winners of the Creative Arts Emmys, Vulture, ‏2024-01-07 (באנגלית)
הווינצ'סטרים

| --- | --- |

סמליל הסדרה
 סוגה:  על-טבעי אימה
 שחקנים:  דרייק רודג'ר מג דונלי נידה חורשיד ג'וג'ו פלייטס ביאנקה קאיליך דמטריה מקיני
 ארץ מקור:  ארצות הברית ארצות הברית
 שפות:  אנגלית
 מקום התרחשות:  ארצות הברית 
 מספר עונות:  1 
 מספר פרקים:  13 (נכון ל־7 במרץ 2023) 
 תוכנית מקור:  "על טבעי" (2005–2020)
 הפקה
 מפיקים בפועל:  גלן וינטר ג'נסן אקלס דניל אקלס רובי תומפסון
 חברת הפקה:  CBS Studios Chaos Machine Productions Warner Bros. Television
 הפצה:  Warner Bros. Domestic Television Distribution 
 אתר צילומים:  ניו אורלינס 
 טכניקת צילום:  מצלמה יחידה 
 שידור
 רשת שידור:  The CW
 תקופת שידור מקורית:  11 באוקטובר 2022 – הווה
 קישורים חיצוניים
 אתר רשמי
 דף התוכנית ב-IMDb
 
הווינצ'סטרים (באנגלית: The Winchesters) היא סדרת דרמה-על-טבעית המהווה פריקוול לאירועי "על טבעי", המגוללת את סיפור היכרותם ואהבתם של ג'ון ומרי, הוריהם של סם ודין.
הסדרה עלתה לשידור ב-11 באוקטובר 2022 ברשת The CW.
עלילת הסדרה

עלילת הסדרה נפרשת מנקודת מבטו של דין וינצ'סטר, המביא בפני הצופים את סיפור אהבתם האפי, שטרם סופר, של ג'ון ומרי וכיצד הם נאלצו לסכן את הכל על מנת להציל לא רק את אהבתם, אלא את העולם כולו.
צוות השחקנים והדמויות

דרייק רודג'ר – ג'ון וינצ'סטר
מג דונלי – מרי קמפבל
דמטריה מקיני – איידה מונרו
ביאנקה קאיליך – מילי וינצ'סטר
נידה חורשיד – לטיקה דסאי
ג'וג'ו פלייטס – קרלוס סרוונטז
מייקל טאקוני – האנק מרפי
ג'נסן אקלס – דין וינצ'סטר (המספר)
דניל אקלס
הפקה > פיתוח

ביוני 2021, הוכרז כי סדרת פריקוול המתמקדת בהוריהם של סם ודין, ג'ון ומרי, נמצאת בתהליכי פיתוח ברשת "The CW". עוד נמסר כי את הסדרה הפוטנציאלית יפיקו ג'נסן אקלס, אשתו דניל אקלס, ותסריטאי הסדרה המקורית, רובי תומפסון, וכי אקלס ישוב לגלם את דמותו של דין וינצ'סטר כמספר העלילה. בפברואר 2022, נמסר כי "The CW" הזמינה פיילוט עבור הסדרה. במאי 2022, נמסר כי "The CW" הזמינה רשמית את הסדרה, וכי היא תעלה לשידור בסתיו 2022.
הפקה > ליהוק

במרץ 2022, נמסר כי לגילום דמויותיהם של מרי וג'ון לוהקו מג דונלי ודרייק רודג'ר. בנוסף, לצוות השחקנים לוהקו נידה חורשיד, ג'וג'ו פלייטס וביאנקה קאיליך לוהקה לתפקיד מילי וינצ'סטר. באפריל 2022, נמסר על ליהוקה של דמטריה מקיני.
הערות שוליים

1 2  Andreeva, Nellie (June 24, 2021). "'Supernatural' Prequel 'The Winchesters' In Works At the CW From Jensen & Danneel Ackles". Deadline. Retrieved May 19, 2022.
↑  White, Peter (February 3, 2022). "'Walker: Independence', 'The Winchesters' & 'Gotham Knights' Land Pilot Orders At The CW". Deadline. Retrieved May 19, 2022.
↑  Porter, Rick (May 12, 2022). "'Supernatural' and 'Walker' Prequels, 'Gotham Knights' Land CW Series Orders". The Hollywood Reporter. Retrieved May 19, 2022.
↑  "The CW Network Announces Its Seven-Night Primetime Schedule for 2022-2023" (Press release). The CW. May 19, 2022. Retrieved May 19, 2022 – via The Futon Critic.
↑  Hailu, Selome (March 21, 2022). "'Supernatural' Prequel Pilot 'The Winchesters' Casts Meg Donnelly, Drake Rodger as Young Mary and John". Variety. Retrieved May 19, 2022.
↑  Denise Petski, ‘The Winchesters’: Nida Khurshid & Jojo Fleites Join The CW’s ‘Supernatural’ Prequel Pilot, Deadline, ‏2022-03-15
↑  Vlada Gelman, TVLine Items: Winchesters Finds John's Mom, Fallout Series Casting and More, TVLine, ‏2022-03-30
↑  Denise Petski, ‘The Winchesters’: Demetria McKinney Joins The CW’s ‘Supernatural’ Prequel Pilot, Deadline, ‏2022-04-01
| תוכניות וסדרות The CW |
| --- | --- | --- |
| תוכניות וסדרות עבר | 13: הפחד אמיתי • 18 ועד עולם • 4Real • ‏90210 • ‏CW עכשיו • ‏Dates • ‏H8R • ‏Oh Sit! • ‏Runaway • ‏Shedding for the Wedding • ‏Significant Mother • ‏WWE Smackdown • אונליין ניישן • אחת שיודעת • איי זומבי • אמילי אוונס • אנשי המחר • בדרך הקשה • בלימה • בנות גילמור • ברק שחור • ג'יין הבתולה • האקסית המטורפת • הבא: תהילה בפתח הדלת • הורסת! • החץ • החברה הגבוהה • החיים היפים • החיים פראיים • הטופ מודל הבאה • היפה והחיה • היפה והחנון • הלקטס • המאה • המעגל הסודי • המשחק • הצעה זדונית • הקטלינה • הרקיע השביעי • השופטת ג'נין פיירו • השליחים • התוכנית של ביל קנינגהם • התוכנית של טיירה בנקס • ולנטיין • ורוניקה מארס • ויקסן • חברות טובות • חוואי רוצה אישה • חוצה כוכבים • חייזרים באמריקה • חיים בלתי צפויים • חשיפה לדרום • יומני הערפד • יומני קארי • ילדות שמנת • כאילו אין מחר • כולם שונאים את כריס • כולנו • כסף קל • לוחמי החופש: הריי • לכידה • מגרש ביתי • מוכתרת: אם כל הטקסים • מלרוז פלייס • ממלכה • מפורסמים ב-12 • משני חיים • מתחזה • נבחר או ננטש • ניקוד מושלם • ניקיטה • נקודת שבירה • סטייליסטה • על טבעי • פאלם ספרינגס • פליי גירלז • קאלט • קייטי קין • קרב המספרה של קדריק • ריבה • ריפר • רימודלד • תדר • תסביך לוס אנג'לס ● סופרגירל ● אגדות המחר ● באטוומן ● מורשות ● שושלת |  |
| תוכניות וסדרות בהווה | אדוני האשליות (אנ') • של מי השורה הזאת בכלל? • הפלאש (מאז 2014) • ווקר (אנ') (מאז 2021) • מכושפות: הדור החדש (מאז 2018) • ננסי דרו (מאז 2019) • סופרמן ולויס (מאז 2021) • פן וטלר: שטו בנו (אנ') • רוזוול, ניו מקסיקו (מאז 2019) • ריברדייל (מאז 2017) |  |
בל אייר (סדרת טלוויזיה)

| --- | --- |

 מבוסס על:  "הנסיך המדליק מבל אייר" מאת אנדי וסוזן בורוויץ "בל אייר" מאת מורגן קופר
 סוגה:  דרמה
 יוצרים:  ויל סמית' מורגן קופר
 שחקנים:  ג'אברי בנקס אדריאן הולמס קסנדרה פרימן אולי שולוטן קוקו ג'ונס אקירה אכבר ג'ימי אקינגבולה ג'ורדן ל. ג'ונס סימון ג'וי ג'ונס
 ארץ מקור:  ארצות הברית ארצות הברית
 שפות:  אנגלית 
 מספר עונות:  2
 מספר פרקים:  14
 הפקה
 מפיקים בפועל:  טי ג'יי בריידי ראשיד ניוסון ויל סמית' טרנס קרטר ג'יימס לאסיטר מיגל מלנדז מלקולם ספלמן קווינסי ג'ונס בני מדינה אנדי וסוזן בורווביץ
 חברת הפקה:  אולפני יוניברסל Westbrook Studios
 שידור
 רשת שידור:  Peacock
 תקופת שידור מקורית:  13 בפברואר 2022 – הווה
 קישורים חיצוניים
 דף התוכנית ב-IMDb
 
בל אייר (באנגלית: Bel-Air) היא סדרת דרמה אמריקאית שנוצרה על ידי ויל סמית' ומורגן קופר. הסדרה היא אתחול מחודש שעבר דרמטיזציה עבור הסיטקום "הנסיך המדליק מבל אייר" המבוסס על סרט המעריצים הקצר של קופר באותו שם משנת 2019.
הסדרה עלתה לשידור בשירות הזרמת המדיה "Peacock" ב-13 בפברואר 2022.
רקע עלילתי

הסדרה עוקבת אחר מסעו המסובך של ויל סמית' מרחובות מערב פילדלפיה אל אחוזותיה הסגורות של בל אייר.
צוות השחקנים והדמויות

ג'בארי בנקס – ויל סמית'
אדריאן הולמס – פיליפ בנקס
קסנדרה פרימן – ויויאן בנקס
אולי שולוטן – קרלטון בנקס
קוקו ג'ונס – הילרי בנקס
אקירה אכבר – אשלי בנקס
ג'ימי אקינגבולה – ג'פרי
ג'ורדן ל. ג'ונס – ג'אז
סימון ג'וי ג'ונס – ליסה
הפקה > פיתוח

ב-10 במרץ 2019, הועלה ליוטיוב קדימון לסרט המעריצים "בל אייר", אותו כתב וביים מורגן קופר. סרט מעריצים זה הציג את עלילות הסיטקום "הנסיך המדליק מבל אייר" באור דרמטי וריאליסטי יותר. השחקן ויל סמית', שכיכב בסיטקום המקורי כגרסה בדיונית של עצמו, התלהב מאוד מסרט המעריצים והביע את התעניינותו בהרחבת הקונספט לכדי סדרה עלילתית שלמה. ב-11 באוגוסט 2020, הפקת הסדרה הוכרזה רשמית לאחר שהייתה בתהליך פיתוח ראשוניים מעל יותר משנה. במקביל, נמסר כי על זכויות הפצת הסדרה מתנהל מכרז בין שירותי הזרמות המדיה נטפליקס, HBO Max ו-Peacock. ב-8 בספטמבר 2020, נמסר כי שירות "Peacock" זכתה במכרז והזמינה מהפקת הסדרה שתי עונות. עוד נמסר כי את הסדרה יפיקו סמית' וקופר, לצדם של טרנס קרטר, ג'יימס לאסיטר, מיגל מלנדז, מלקולם ספלמן, קווינסי ג'ונס, בני מדינה ואנדי וסוזן בורוביץ.
הפקה > ליהוק

באוגוסט 2021, סמית' הפתיע את ג'בארי בנקס בהכרזה על ליהוקו לתפקיד הראשי. בספטמבר 2021, נמסר על ליהוקם של אדריאן הולמס, קסנדרה פרימן, אולי שולוטן, קוקו ג'ונס, אקירה אכבר, ג'ימי אקינגבולה, ג'ורדן ל. ג'ונס, וסימון ג'וי ג'ונס לצוות השחקנים הראשי.
הפקה > צילומים

צילומי הסדרה התקיימו בלוס אנג'לס ובפילדלפיה. ב-7 בינואר 2022, דווח כי על אף שנמצאו על הסט חולים מאומתים לקורונה, צילומי הסדרה התקיימו כסדרם.
פרסים ומועמדויות

| פרס | תאריך הטקס | קטגוריה | מועמד/ים | תוצאה | מקור |
| --- | --- | --- | --- | --- | --- |
| פרס NAACP Image | 16 במרץ 2024 | סדרת הדרמה הטובה ביותר | בל אייר | מועמדות |  |
הערות שוליים

↑  Petski, Denise (December 16, 2021). "'Bel-Air': Peacock's 'Fresh Prince' Drama Reboot Sets Super Bowl Sunday Premiere". Deadline Hollywood. Retrieved December 16, 2021.
↑  White, Peter (November 23, 2021). "'Bel-Air': Peacock Rolls Out First Teaser For 'Fresh Prince' Drama Reboot". Deadline Hollywood. Retrieved November 23, 2021.
↑  Greene, Andy (March 13, 2019). "Hilarious 'Bel Air' Trailer Reimagines 'The Fresh Prince' as a Dramatic Movie". Rolling Stone. Archived from the original on April 27, 2019. Retrieved January 10, 2022.
↑  Kirkland, Justin (March 14, 2019). "The Fresh Prince Gets a Dramatic Reimagining in the Trailer for Bel-Air". Esquire. Archived from the original on April 27, 2019. Retrieved January 10, 2022.
↑  Smith, Will (April 26, 2019). "How I Really Feel About That BEL-AIR Trailer". YouTube. Archived from the original on April 28, 2019. Retrieved January 10, 2022.
↑  Parker, Ryan (April 26, 2019). "Will Smith Calls Dramatic Fan-Made 'Bel-Air' Trailer "Brilliant"". The Hollywood Reporter. Archived from the original on January 10, 2022 Retrieved January 10, 2022.
↑  Goldberg, Lesley (August 11, 2020). "'Fresh Prince of Bel-Air' Drama Reboot in the Works". The Hollywood Reporter. Retrieved January 10, 2022.
↑  Andreeva, Nellie (September 8, 2020). "'Bel-Air': Peacock Gives 2-Season Order To 'The Fresh Prince Of Bel-Air' Drama Reboot From Morgan Cooper & Westbrook Studios". Deadline Hollywood. Retrieved January 10, 2022.
↑  Vivinetto, Gina (August 31, 2021). "Will Smith surprises star of 'Fresh Prince' reboot with the news he got the role". Today. Retrieved January 10, 2022.
↑  Petski, Denise (September 14, 2021). "'Bel-Air': Newcomer Jabari Banks To Star As Will In Peacock's 'Fresh Prince' Drama Reboot". Deadline Hollywood. Retrieved January 10, 2022.
1 2  Andreeva, Nellie (September 14, 2021). "'Bel-Air': Adrian Holmes, Cassandra Freeman, Olly Sholotan & Jordan L. Jones Among 8 Cast In Peacock's 'Fresh Prince' Drama Reboot". Deadline Hollywood. Retrieved January 10, 2022.
↑  White, Peter (January 7, 2022). "'Bel-Air' Records Dozens Of Positive Covid Tests; Production Not Impacted". Deadline Hollywood. Retrieved January 10, 2022.
↑  Winners, NAACP Image Awards (באנגלית אמריקאית)
תשעה זרים מושלמים (מיני-סדרה)

| --- | --- |

כותרת הפתיחה
 מבוסס על:  "תשעה זרים מושלמים" מאת ליאן מוריארטי
 סוגה:  דרמה
 יוצרים:  דייוויד אי קלי וג'ון הנרי באטרוורת'
 בימוי:  ג'ונתן לווין
 שחקנים:  ניקול קידמן מליסה מקארתי מייקל שאנון לוק אוונס אשר קדי סמרה ויבינג מלווין גרג טיפאני בון מאני ג'סינטו גרייס ואן פאטן זואי טרקס רג'ינה הול בובי קנאבלי
 ארץ מקור:  ארצות הברית ארצות הברית אוסטרליה אוסטרליה
 שפות:  אנגלית
 מספר עונות:  1 
 מספר פרקים:  8 (נכון ל־22 בספטמבר 2021) 
 הפקה
 מפיק:  ג'יליאן בורר ברברה גיבס
 מפיקים בפועל:  סמנתה שטראוס ג'ון הנרי באטרוורת' מולי אלן מליסה מקארתי ליאן מוריארטי ג'ונתן לווין ג'ודי מאטרסון סטיב הוטנסקי ברונה פפנדריאה ניקול קידמן פר סארי דייוויד אי קלי
 חברת הפקה:  David E. Kelley Productions Blossom Films Made Up Stories Endeavor Content
 הפצה:  Endeavor Content
 עורכים:  בן לסטר דייוויד ברמן
 אתר צילומים:  ביירון ביי, ניו סאות' ויילס
 צלמים:  איווס בלנג'ר
 אורך פרק:  43–55 דקות
 שידור
 רשת שידור:  הולו
 רשת שידור בישראל:  פריים וידאו
 תקופת שידור מקורית:  18 באוגוסט 2021 – הווה
 קישורים חיצוניים
 דף התוכנית ב-IMDb
 
תשעה זרים מושלמים (באנגלית: Nine Perfect Strangers) היא מיני-סדרת דרמה אמריקאית המבוססת על רומן באותו שם שנכתב על ידי הסופרת ליאן מוריארטי ויצא לאור בשנת 2018. המיני-סדרה נוצרה על ידי דייוויד אי קלי, שפיתח אותה לצדו של ג'ון הנרי באטרוורת', ועלתה לשידור ב-18 באוגוסט 2021 בשירות "הולו" בארצות הברית ובפריים וידאו בשאר העולם (למעט בסין).
תקציר העלילה

תשעה אנשים זרים מהעיר מתאספים לחופשה בת 10 ימים ב"בית טרנקווילום", אתר נופש לבריאות המבטיח לשנות ולרפא את האורחים השוהים שם. עם זאת, האורחים מגלים שאתר הנופש הוא לא כפי הנראה, ושהם עומדים לגלות סודות רבים זה על זה ועל בעלת אתר הנופש, מאשה דמיטריצ'נקו.
צוות השחקנים והדמויות > צוות השחקנים הראשי

ניקול קידמן –ֿ מאשה דמיטריצ'נקו, מייסדת אתר בריאות בשם "בית טרנקווילום".
מליסה מקארתי –ֿ פרנסס ולטי, סופרת המתמודדת עם כישלונה בחייה המקצועעים והאישיים לאחר שנכוותה מקשר וירטואלי.
מייקל שאנון –ֿ נפוליאון מרקוני, מורה בתיכון המתאבל על מות בנו.
לוק אוונס –ֿ לארס לי, עורך דין שמגיע לאתר הנופש מתוך מניעים נסתרים.
סמרה ויבינג –ֿ ג'סיקה צ'נדלר, משפיענית ברשתות החברתיות ואשתו של בן.
אשר קדי –ֿ הת'ר מרקוני, אשתו של נפוליאון המתאבלת על מות בנה.
מלווין גרג –ֿ בן צ'נדלר, בעלה של ג'סיקה.
טיפאני בון –ֿ דלילה, עובדת ב"בית טרנקווילום".
מאני ג'סינטו –ֿ יאו, יד ימינה של מאשה ב"בית טרנקווילום".
גרייס ואן פאטן –ֿ זואי מרקוני, בתם של נפוליאון והת'ר, המתאבלת על מות אחיה התאום.
זואי טרקס –ֿ גלורי, עובדת נוספת ב"בית טרנקווילום".
רג'ינה הול –ֿ כרמל שניידר, אם חד-הורית שבעלה נטש אותה לטובת אישה צעירה יותר.
בובי קנאבלי –ֿ טוני הוגבורן, שחקן טייט אנד לשעבר המתמודד עם התמכרותו למשככי כאבים.
כוכב אורח מיוחד
בן פלקון –ֿ פול דראבל
צוות השחקנים והדמויות > צוות השחקנים המשני

האל קמפסטון –ֿ זאק מרקוני, בנם המנוח של נפוליאון והת'ר.